SMT พุ่ง 6% ลุ้นวิ่งแตะกรอบบน 2.30 บ. โบรกฯ ชูหุ้น Turnaround เริ่มมีกำไรไตรมาส 2
SMT พุ่ง 6% โบรกฯ ชูหุ้น Turnaround เริ่มมีกำไรไตรมาส 2 ลุ้นวิ่งแตะกรอบบน 2.30 บ.
SMT พุ่ง 6% โบรกฯ ชูหุ้น Turnaround เริ่มมีกำไรไตรมาส 2 ลุ้นวิ่งแตะกรอบบน 2.30 บ.
29 ก.ค. 2563

ผู้สื่อข่าวรายงานว่า ราคาหุ้นบริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ล่าสุด ณ เวลา  10.41 น. อยู่ที่ระดับ 2.02 บาท ปรับตัวขึ้น 0.12 บาท หรือ 6.32% ด้วยมูลค่าการซื้อขาย 28.08 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ฯแนะ”เก็งกำไร”หุ้น บมจ.สตาร์ส ไมโครอิเล็กทรอนิกส์ (ประเทศไทย) (SMT) คาดผลการดำเนินงานงวดไตรมาส 2/63 มีโอกาสพลิกกลับมากำไรอีกครั้ง แม้จะมีผลกระทบจาก โควิด-19 แต่มีความเปลี่ยนแปลงภายในที่ดีหลังได้ผู้บริหารท่านใหม่ ซึ่งสามารถแย่งชิง Market Share ตลาด IC,PCBA เดิมและรุกตลาด Optics มากขึ้น คำสั่งซื้อปัจจุบัน Secure รายได้ปีนี้แล้ว 80-90% และเริ่มเห็นของปีหน้า เบื้องต้นมอง SMT เป็นหุ้น Turnaround ที่น่าสนใจ เบื้องต้นประเมินราคาเหมาะสมในกรอบ 2-2.30 บาท